Diari Oficial de la Generalitat Valenciana


Sumari del DOGV 3511, del 07-06-1999 (1999/5212)

RESOLUCIÓ de 17 de maig de 1999, de la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, per la qual es convoquen activitats de formació permanent, dirigides al professorat dels centres docents públics i privats concertats de nivells no universitaris, als professionals dels serveis d'orientació i dels gabinets psicopedagògics autoritzats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1999/5212


Data del document
:   17-05-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * reciclatge professional
    * ensenyament secundari
    * formació del professorat
    * formació en el lloc de treball
    * ensenyament primari
    * personal docent

RESOLUCIÓ de 17 de maig de 1999, de la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, per la qual es convoquen activitats de formació permanent, dirigides al professorat dels centres docents públics i privats concertats de nivells no universitaris, als professionals dels serveis d'orientació i dels gabinets psicopedagògics autoritzats de la Comunitat Valenciana. [1999/5212]
  
La Llei Orgànica 1/1990, de 3 d'octubre, d'Ordenació General del Sistema Educatiu, a l'article 56, establix que la formació permanent constituïx un dret i una obligació de tot el professorat i una responsabilitat de les Administracions Educatives i dels propis centres.
  
L'administració educativa planificarà les activitats necessàries de formació permanent del professorat i garantirà una oferta diversificada i gratuïta de les mencionades activitats. També fomentarà la col·laboració entre les universitats i l'administració local per tal de desenrotllar plans de formació del professorat.
  
El Decret 32/1997, de 26 de febrer, del Govern Valencià, pel que s'establix el Reglament Orgànic i Funcional de la Conselleria de Cultura, Educació i Ciència, en l'article 17, atribuix la Direcció General d'Ordenació i Innovació Educativa i Política Lingüística la funció de planificació, elaboració, organització i execució de programes i activitats de formació del professorat.
  
Esta direcció general considera important oferir cursos de formació per tal de fomentar l'actualització dels professionals que treballen en centres docents públics i privats concertats i servicis de la Comunitat Valenciana, així com millorar la seua pràctica educativa. La present actualització passa necessàriament per la reflexió col·lectiva sobre la importància de desplegar nous enfocaments i estratègies metodològiques.
  
Per altre costat, donada la importància que té l'Educació Secundària Obligatòria, esta direcció general ha tingut en compte especialment al professorat d'esta etapa educativa, oferint un considerable nombre d' activitats al voltant de les quals gira la globalitat de la convocatòria.
  
Per les raons expressades i fent ús de les competències que em conferix l'article 17 del Decret 32/1997 de febrer, del Consell de la Generalitat Valenciana, resolc:
  
Primer. Convocatòria
  
Fer pública la convocatòria d'un programa de formació permanent, dirigit al professorat que desenrotlla la seua activitat en centres docents públics i privats concertats, de nivells no universitaris, als professionals dels serveis d'orientació i dels gabinets psicopedagògics autoritzats de la Comunitat Valenciana.
  
Les activitats que la Direcció General d'Ordenació i Innovació Educativa i Política Lingüística convoca dins del present programa, així com les seues característiques, les condicions per a la participació i el nombre de places corresponents a cadascuna d'elles són les que figuren en l'annex I de la present Resolució.
  
En els annexos II i III s'inclouen els models d'instància perquè els interessats en participar eleven les seues sol·licituds.
  
Segon. Organització, coordinació i aprovació del programa formatiu
  
Les activitats que composen el present programa formatiu podran ser organitzades des de la Direcció General d'Ordenació i Innovació Educativa i Política Lingüística i les universitats valencianes de programes conveniats prèviament a través de la Conselleria de Cultura, Educació i Ciència.
  
Estudiat el disseny de cadascuna de les propostes formatives i valorat el pressupost que s'estime adequat per a la seua realització, correspon a la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, l'aprovació de cadascuna de les propostes del programa formatiu que constituïx la present oferta.
  
La coordinació del programa serà realitzada per la mateixa direcció general, a través del Servei de Formació del Professorat.
  
Tercer. Finançament
  
El finançament del conjunt d'activitats programades anirà a càrrec dels capítols II del programa respectiu del pressupost de l'any 1999 i de les aplicacions pressupostàries que determine el caràcter de la despesa.
  
Quart. Objectius del programa
  
Els objectius perseguits pel desenrotllament del present pla d'activitats són els següents:
  
a) Optimitzar els recursos humans de la plantilla de professorat de la Comunitat Valenciana a través del desenrotllament d'un ampli espectre d'accions de formació permanent, impartides per experts, al voltant d'aspectes com ara :
  
- formació científica disciplinària
  
- didàctica general
  
- didàctiques específiques
  
- teoria curricular
  
- psicologia educativa
  
- psicologia de l'aprenentatge
  
b) Propiciar reflexions col·lectives sobre la importància i la necessitat del desenrotllament d'estratègies de canvi actitudinal, metodològic i conceptual als centres educatius.
  
c) Programació docent en l'ESO :
  
- Els processos d'avaluació
  
- L'atenció a la diversitat
  
- Resolució de conflictes
  
- Tècniques d'estudi i treball
  
- Acció tutorial i transversalitat
  
Cinquè. Condicions de participació
  
Les condicions de participació dels assistents a les distintes activitats que composen el present programa són les següents:
  
5.1 La matrícula i assistència a les activitats programades serà gratuïta.
  
5.2. Els participants estaran obligats a assistir a la totalitat de les sessions de les activitats en què s'hagen inscrit, així com a realitzar totes les activitats programades.
  
Sisena. Presentació de sol·licituds i procés de selecció
  
Les sol·licituds per a participar en les activitats programades es presentaran, utilitzant els models oficials que s'adjunten en els annexos II i III.
  
En la totalitat d'activitats convocades es presentaran fins 5 dies abans del començament de l'activitat, a excepció de les activitats convocades des del CEFIRE de Cheste que es presentaran fins el dia 23 de juny inclós. La relació de professorat admés en les activitats de Cheste es farà pública a partir del 25 de juny.
  
Lloc de presentació: en els llocs que s'indiquen en cadascuna de les propostes que figuren en l'annex I de la present resolució.
  
Els professors que participen en alguna de les accions de l'Àgora 99, hauran de complimentar la sol·licitud que s'adjunta en l'annex III.
  
Vistes totes les sol·licituds, les entitats organitzadores procediran a seleccionar els participants en cadascuna de les activitats per ells programades. Les peticions s'atendran en funció dels requisits específics per participar en l'activitat.
  
Cas que un seleccionat no es presente el primer dia del curs, sense justificar-ho prèviament davant el coordinador del curs, es procedirà, si cal, a convocar els sol·licitants de la llista d'espera.
  
Tres dies abans de començar l'activitat s'exposaran les llistes d'admesos al CEFIRE convocant, a excepció del CEFIRE de Cheste que ho farà a partir del 25 de juny.
  
Seguidament, els seleccionats per a participar en el curs hauran de confirmar la seua assistència. En cas negatiu, aniran incorporant-se a les llistes els candidats de la llista d'espera.
  
Setè. Certificació
  
Correspon als CEFIRE o al Servei de Formació del Professorat de la Direcció General d'Ordenació i Innovació Educativa i Política Lingüística emetre la corresponent certificació a cadascun dels participants si es complixen els requisits d'esta convocatòria.
  
Si per qualsevol motiu no s'ha assistit almenys al 85% de l'horari previst, la valoració serà com no assistent.
  
A la vista de les actes presentades pels coordinadors de cadascuna de les activitats, el CEFIRE, el Servici de Formació del Professorat o la universitat expedirà el corresponent certificat als professors i professores participants.